《步三唐人游惠山诗三首 其二》
清代·范钧

揭衣升石蹬，胜境故引人。倒听木叶下，俯视山花新。

暗涧拂琴木，苔壁青磷磷。四顾足清旷，不见城市尘。

林鸟鸣涧啾，暮霭起氤氲。还寻处士居，僧舍与之邻。

作者简介：范钧，字孟和，廪贡生。清无锡人。和秦潜叔、张晓帆世所称勾吴三君子，所著诗百余首，弟子王宗仁为梓行传世。